**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO DĖL KLAIPĖDOS MIESTO SAVIVALDYBĖS ATSTOVO DELEGAVIMO Į REGIONINĘ KULTŪROS TARYBĄ**

1. **Projekto rengimą paskatinusios priežastys.**

Šiuo tarybos sprendimu Klaipėdos miesto savivaldybės tarybos prašoma pritarti Klaipėdos miesto savivaldybės administracijos siūlymui deleguoti į Lietuvos Respublikos Kultūros ministerijos formuojamą Regioninė Kultūros tarybą \_\_\_\_\_\_\_\_\_\_ tarybos kadencijos laikotarpiui.

**2. Projekto rengimo priežastys ir kuo remiantis parengtas sprendimo projektas.**

 Šis sprendimo projektas parengtas gavus Lietuvos Respublikos Kultūros ministerijos kvietimą (2018 m. birželio 19 d. raštas Nr. S2-1706 „Kvietimas deleguoti savivaldybių atstovus į Kultūros ministerijos formuojamas regionines kultūros tarybas “pridedama).

 Formuojamos regioninės tarybos bus sudaromos apskričių teritoriniu pagrindu ir priims sprendimus dėl Kultūros rėmimo fondo lėšų kultūros ir meno projektams Lietuvos regionuose įgyvendinti. Kiekviena savivaldybė turės paskirti po vieną atstovą, antrąjį savivaldybės atstovą savo nuožiūra parinks Kultūros ministerija.

 Savivaldybės atstovams keliami šie reikalavimai – asmuo turi būti nepriekaištingos reputacijos,

turėti ne mažesnę, nei 3 metų patirtį kultūros ar meno srityje, turėti aukštąjį universitetinį arba jam prilygintą išsilavinimą ir (arba) meno kūrėjo statusą suteiktą teisės aktų numatyta tvarka bei žinių ir gebėjimų padedančių įgyvendinti deleguotas funkcijas.

Už darbą regioninėse tarybose ekspertams Lietuvos Respublikos Kultūros ministerija ketina apmokėti.

 Šio fondo lėšomis nebus finansuojami projektai įgyvendinami Klaipėdos miesto savivaldybės teritorijoje.

**3. Kokių rezultatų laukiama.**

Klaipėdos miesto savivaldybės tarybai pritarus šiam sprendimo projektui būtų paskirtas Klaipėdos miesto atstovas Regioninėje Kultūros taryboje.

**4. Sprendimo projekto rengimo metu gauti specialistų vertinimai.**

Rengiant šį sprendimo projektą specialistų vertinimų nebuvo gauta.

**5. Išlaidų sąmatos, skaičiavimai, reikalingi pagrindimai ir paaiškinimai.**

Sąmatos ir skaičiavimai nepateikiami, nes lėšų neprašoma.

**6.** **Lėšų poreikis sprendimo įgyvendinimui.**

 Savivaldybės lėšų nereikės.

**7. Galimos teigiamos ar neigiamos sprendimo priėmimo pasekmės.**

Neigiamų pasekmių nenumatoma.

PRIDEDAMA:

1. Lietuvos Respublikos Kultūros ministerijos 2018 birželio 19 d. raštas Nr. S2-1706 „Kvietimas deleguoti savivaldybių atstovus į Kultūros ministerijos formuojamas regionines kultūros tarybas “) (1 lapas);

Ugdymo ir kultūros departamento direktorė,

atliekanti Kultūros skyriaus vedėjos funkcijas Nijolė Laužikienė

Kristina Skiotytė – Radienė, tel. 39 61 73